Езоп
Старецът и Смъртта

Превод от старогръцки: Тодор Сарафов, 1967

chitanka.info

Веднъж един старец насякъл дърва, нарамил ги и после поел на дълъг път. Но уморен от пътя, смъкнал товара, като призовал Смъртта. Смъртта се появила и на въпроса й защо я вика, старецът отговорил:

— За да ми повдигнеш товара.

Баснята учи, че всеки човек милее за живота си, дори и когато води жалко съществование.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.